alexandrainst/scandi-wiki huggingface dataset:
Trine Lise Nedreaas

Trine Lise Nedreaas (født 21. desember 1972 i Bergen) er en norsk kunster, og den første norske kvinnelige kunstner som har blitt kjøpt inn av Museum of Modern Art i New York. Verket som er innkjøpt er videoen Forget Me Not, som består av tre filmer. Filmene er om mennesker som søker berømmelse: En storeter, en sverdsluker og en som knuser 27 takstein med hodet i løpet av ett minutt. Alle gjør dette fordi de ønsker å komme i Guinness rekordbok. 

Trine Lise Nedreaas studerte historie og filosofi ved Universitetet i Bergen før hun flyttet til London for videre studier ved St. Martins School of Art og Slade School of Fine Art. I 2003 fikk hun Royal Caribbean International Arts Grant 2003 Young Artist Award, det største stipend for unge kunstnere i Norge. Samme år fikk hun også Statens arbeidsstipend.

For tiden bor og arbeider hun i Berlin og New York.

Eksterne lenker 
 
 15 minutes of fame – en film av Trine Lise Nedreaas 
 Norsk kunstner til MOMA – Artikkel hos NRK

Norske billedkunstnere
Personer fra Bergen kommune
Fødsler i 1972
Skaugumsåsen

Skaugumsåsen er en ås i Asker kommune i Viken. Den er godt besøkt daglig av mange askerbøringer. Utsiktspunktet til åsen strekker seg 349 meter over havoverflaten, men lenger nord ligger et høyere punkt på 350,3 meter. Det er mange veier og stigninger folk velger å ta opp til toppen. En tur rundt Skaugumsåsen varier på grunn av de forskjellige stiene til toppen som påvirker tid og bla. stigningsnivå. Merket tursti fra Hvalstad, Stokker gård og fra Semsvannet. I Skaugumsåsen finnes en gammel løs bergart, blant annet rombeporfyr. Gammel stein fra kambrosilurtiden.

Naturreservater
Skaugumsåsen er vernet ved to naturreservater. Skaugumsåsen naturreservat ble opprettet i 1982 for å verne edelløvskogen i åssiden mot sør. I 2020 ble dette reservatet slått sammen med Åstad naturreservat til Skaugumsåsen og Åstad naturreservat. I 2002 ble Nordre Skaugumsåsen naturreservat opprettet for å bevare vegetasjonen oppe på åsen. Denne «representerer en bestemt type natur i form av en artsrik granskog med et variert innslag av andre naturtyper som blant annet ]edellauvskog og rik sumpskog».

Tursti til toppen
Fra gjesteparkeringen ved Sem Gjestegård går det en tursti mellom noen villaer og frem til en vei. Ta til høyre og følg veien frem til den svinger krapt til høyre ved et gjerde. Her følger du en tydelig sti til venstre. Snart er du ved forten av raset – i Skaugumsåsen naturreservat. Stien kryper oppover å venstre side av raset og går over to lavere topper før du er oppe på det trigonometriske punktet mellom de to betongsøylene på toppen av Skaugumsåsen.

Referanser

Eksterne lenker 
  (Skaugumsåsen naturreservat)
 Skaugumsåsen naturreservats verneforskrift hos Lovdata
  (Nordre Skaugumsåsen naturreservat)
 Nordre Skaugumsåsen naturreservats verneforskrift hos Lovdata

Åser i Asker
Vestmarka (Oslomarka)
Pavel Londak

Pavel Londak (født Pavel Kisseljov 14. mai 1980) er en estisk fotballkeeper som spiller for den estiske klubben JK Nõmme Kalju. 

Han er også andrekeeper på det . Han endret etternavnet til Londak i 2003. Londak fikk sitt andre barn i 2007/2008

Karriere

Bodø/Glimt 
Etter å ha hatt keeperproblemer store deler av 2006 sesongen, valgte Bodø/Glimt å styrke laget med Paval Londak før neste sesong. Gjennom hele oppkjøringen til 2007 sesongen og begynnelsen av sesongen var han et klart førstevalg for klubben. Men han ble langtidsskadet med benbrudd etter bare to seriekamper. Bodø/Glimt lånte keeperen Kenneth Høie som erstatning. 

Pavel Londak var tilbake på banen for Bodø/Glimt i første kamp etter fotballferien og holdt buret rent i 2-0 seieren over Sparta Sarpsborg 22. juli, 2007.

Rosenborg 
24. februar 2016 skrev han en ettårskontrakt med Rosenborg ut 2016.

13. april 2016 fikk han sin offisielle A-lagsdebut for Rosenborg mot Åfjord i 1. runde i cupen.

I sesongen 2016 var han med å vinne både Tippeligaen og Cupfinalen.

Referanser

Eksterne lenker 
 
 Bodø/Glimt – Biografi
 Altomfotball.no – Biografi
 Offisiell statistikk for Rosenborg Ballklub Pavel Londak

Estiske fotballspillere
Norgesmestere i fotball
Fotballspillere for FC Levadia Tallinn
Fotballspillere for JK Viljandi Tulevik
Fotballspillere for FC Flora Tallinn
Fotballspillere for FK Bodø/Glimt
Fotballspillere for Bucaspor
Fotballspillere for Rosenborg BK
Personer fra Tallinn
Utenlandske fotballspillere i Norge
Fødsler i 1980
Leif Selstad

Leif Selstad (født 1956 i Bergen) er en norsk sosialantropolog med doktorgrad. Han er førsteamanuensis ved Universitetet i Stavanger.

Han er utdannet cand.polit. ved Universitetet i Bergen i 1986. Han har vært ansatt som amanuensis og som førsteamanuensis i kulturfag ved Høgskolen i Finnmark. Selstad har gjort feltarbeid blant indianere i USA i tillegg til Japan og har jobbet med temaene sosial identitet, minoriteter, tradisjon og modernitet i sitt forskningsarbeid. Han disputerte til graden dr. polit. ved med avhandlingen An Island of Tradition: Ritual Life and Local Traditionalism in a Tokyo Bay Community.

Utgivelser
Building Tourism in Costa Blanca: Second Homes, Second Chances? J. K. S. Jacobsen, A. Aledo & L. Selstad. I: Tourism Social Science Series; Vol 17; Culture and Society in Tourism Contexts; ed. A-M. Nogués-Pedregal; ISBN 978-0-85724-683-7; (oktober 2012).
 Introverts abroad? Long-term visitors adaptations to the multicultural tourism context of Costa Blanca, Spain. Journal of Tourism and Cultural Change 7 (3) 2009:190?202. (With J. K. S. Jacobsen & A. M. Nogués Pedregal)
 Subjective food-risk judgements in tourists. Tourism Management 28 (6) 2007:1555-1559. (With S. Larsen, W. Brun, T. Øgaard)

Referanser

Eksterne lenker  

Norske antropologer
Personer fra Bergen kommune
Mål

Mål kan referere til:

 Måleenhet
 Mål (enhet), måleenhet for areal
 Mål (ved), volumenhet for ved
 Måling, bestemmelse av kvantitet (mengde)
 Måle, aktiviteten å måle eller bestemme kvanititet
 Språk
 Målføre
 Målform
 Talemål
 Stemme
 Måltid
 Reisemål, (destinasjon).
 Mål (målsetting), hensikt, siktemål personer og organisasjoner planlegger og arbeider for å oppnå.
 Utsagn eller sak, eksempelvis giftermål, tvistemål, veddemål
 Sport
 Mål (idrettsbane) på fotball-, håndball- og andre idrettsbaner
 Mål (blink) er det en skytter sikter mot
 Mål (matematikk), systematisk måte å tilordne et tall til ulike delmengder
Vestre orgelfabrikk

Vestres orgel og pianofabrikk lå på Haramsøy i Haram kommune og ble etablert av Ludvig Vestre i 1888. Han hadde da allerede bygget noen få trøorgler (siden 1885).  Opprinnelig bygde Vestres orgelfabrikk kun trøorgler, men utvidet senere produksjonen også med pipeorgler, samt noen få pianoer på 1940- og 50-tallet. Harmoniumproduksjonen opphørte rundt 1970. Da var det totalt produsert ca. 10 000 instrumenter. Etter dette var det kirkeorgler som ble produsert. Firmaet opphørte i 1982.

Kirker med pipeorgler fra Vestre orgelabrikk 
(Flere av disse er siden skiftet ut.)
 Øksnes kirke (1910)
 Dyrøy kirke (1925; skiftet ut 1973)
 Frøya kirke (1926)
 Randabygd kirke (1927)
 Førde kirke, Sveio (1928)
 Davik kirke (1933)
 Herdla kirke (1935)
 Ørsta kirke (1937 og 1964/1965)
 Borge kirke (1948)
 Ålesund metodistkirke (1950)
 Hen kirke (1952)
 Vatne kirke (1952)
 Austefjord kirke (1954)
 Sande kirke i Gaular (1954)
 Totland kirke (1954)
 Aukra kirke (1954)
 Berg kirke, Skaland (1955)
 Gjøra kapell (1956)
 Fjørtoft kirke (1956)
 Frøyset kirke (1958)
 Eid kirke i Rauma (1959)
 Leikanger kirke i Herøy (1959)
 Mykland kirke (1960)
 Fjelldal kapell(1960)
 Oppsal kirke (1961)
 Valderøy kirke (1961)
 Tonsen kirke (1961)
 Vartdal kirke (1961)
 Hof kirke i Vestfold (1962)
 Stranda kirke(1962)
 Liabygda kirke (1962)
 Sandøy kirke (1962)
 Gullaug kirke (1963)
 Straumsnes kirke (1963)
 Tabor kapell (1964)
 Haram kirke (1964)
 Gursken kirke (1964)
 Efteløt kirke (1965)
 Geiranger kirke (1965)
 Vevring kirke (1965)
 Bremanger kirke (1966)
 Træna kirke (1966)
 Giske kirke (1966)
 Indre Herøy kirke (1966)
 Reksteren kirke (1966)
 Bud kirke (1967)
 Flosta kirke (1967)
 Åram kirke (1967)
 Hakadal kirke (1967)
 Kvås kirke (1967)
 Rjukan kirke (1968)
 Blaker kirke (1968)
 Grinilund kirke (1968)
 Nordreisa kirke(1968)
 Stonglandet kirke (1968)
 Laksevåg kirke (1970)
 Nordberg kirke i Skjåk (1970)
 Leikanger kirke i Selje (1970)
 Bjørhusdal kapell (1970)
 Gjerstad kirke (1971)
 Nes kirke i Ådal (1971)
 Nygård kirke (1972)
 Vestnes kirke (1972)
 Sund kirke (1972)
 Bjørke kirke (1973)
 Hjørundfjord kirke (1973)
 Vågstranda kirke (1973)
 Sylte kirke (1973)
 Kilsfjord kirke (1974)
 Nordsida kirke (1974)
 Nordlandet kirke (1975)
 Grindheim kirke (1975)
 Volsdalen kirke (1976)
 Tresfjord kirke (1977)
 Brattvåg kirke (1977)
 Holm kirke (1978)
 Harøy kirke (1979)
 Myrbostad kirke (1979)

Litteratur 
 
 

Orgelprodusenter
Haram
Selskaper etablert i 1888
Selskaper opphørt i 1982
1888 i Norge
1982 i Norge
Fylkesvei 7548

Fylkesvei 7548 går mellom Tjeldnes og Straumsneset i Tjeldsund kommune. Veien går rundt det meste av Tjeldøya, med unntak av et stykke sørvest på øya. Veiens lengde er 31,4 km mellom Straumsneset og Tjeldnes.

Frem til 2019 hadde veien betegnelsen fylkesvei 711.

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Troms og Finnmark
Veier i Tjeldsund
Konrad Winkler

Konrad Winkler (født 17. februar 1955 i Neuhausen i Erzgebirge) er en tidligere østtysk kombinertløper.

På 1970- og 80-tallet tilhørte Winkler verdenseliten i kombinert. Han vant gull i kombinert under VM 1978 i Lahtis, og tok sølv under VM 1982 i Oslo, slått med to tidels sekunder av Tom Sandberg.

Winkler tok olympisk bronse to ganger (OL 1976 og OL 1980).

Referanser

Eksterne lenker 
 

Tyske kombinertløpere
Verdensmestere i kombinert
Olympiske bronsemedaljevinnere for Øst-Tyskland
Medaljevinnere under Vinter-OL 1976
Deltakere for Øst-Tyskland under Vinter-OL 1976
Kombinertløpere under Vinter-OL 1976
Medaljevinnere under Vinter-OL 1980
Deltakere for Øst-Tyskland under Vinter-OL 1980
Kombinertløpere under Vinter-OL 1980
Personer fra Landkreis Mittelsachsen
Fødsler i 1955
Olympiske medaljevinnere i kombinert
Cab

Cab eller CAB kan sikte til:

Personer
 Cab Calloway, amerikansk jazzvokalist

Transport
 Cabriolet, en åpen bil
 Cab (lokomotiv)
 Drosje (engelsk)

Plasser
 Čab, en landsby i Slovakia

Musikk
 CAB (band), en jazzgruppe
 Cab (sang), en sang av gruppen Train

Annet
 C.A.B., et britisk TV-show
 Cabinet (filformat) (forkory «CAB»)
 Cambodia Asia Bank
 Canadian Association of Broadcasters
 Causeway Bay Station, en stasjon på MTR-banen i Hongkong
 Citizens Advice Bureau
 Civil Aeronautics Board
 Club Athlétique Bizertin
 Combat Aviation Brigade
 Combat Action Badge
 Composite UI Application Block
 Constructions Aéronautiques du Béarn, fransk flyprodusent
 Criminal Assets Bureau
 Cricket Association of Bengal, idrettsforbundet for cricket i Vest-Bengal i India
 Club Atlético Banfield, et fotballag i Argentina
 Club Atlético Belgrano, et fotballag i Argentina
 Club Automobile du Burundi, medlem av Fédération Internationale de l'Automobile
 Endringsråd (Change Advisory Board) 
 Customer Advisory Board, kundegruppe som fungerer som rådgiver overfor firma
 Betalingsbalanse (current account balance)
Folken

Folken er studenthus og konsertlokale i Stavanger. Det opprinnelige navnet på huset er Folketeateret. Folken ble åpnet som studenthus i 1988 og drives av Stiftelsen Studentersamfunnet Folken. Her arrangeres konserter, standup, revy, filmklubb, kunstutstillinger og debatter. Hovedvekten av arbeidet blir utført av frivillige.

Scene 
Folken har rundt 300 arrangementer årlig. Arrangementene arrangeres av studentsamfunnet selv og av eksterne festivaler og organisasjoner som Comedy Box, Maijazz, Humorfestivalen, Stavanger Punkrockfestival og Stavanger Musikkforum. Bygget har to scener, Storsalen og Grottene. Medregnet galleriene har Storsalen kapasitet på 625 publikummere og er den nest største konsertsalen i Stavanger etter Stavanger Konserthus. Grottene er en intimscene med plass til rundt 90 publikummere.

Folken er en del av konsertnettverket Norgesnettet. Flere livealbum er blitt spilt inn helt eller delvis her, Folken med Vamp (1996), Alive Again med Raga Rockers (1996) og Radio Radio TV Sleep med Bigbang (2003).

Historie 
Folketeateret ble bygd i 1925 og ligger i Løkkeveien. Fra 30-tallet og fram til 1987 ble storsalen brukt til kino. I 1987 flyttet Stavanger Kinematografer til det nybygde kulturhuset Sølvberget. Huset eies av Folkets Hus Stavanger og er i dag i sin helhet utleid til Studentersamfunnet.

Studentersamfunnet ble stiftet i 1979. Da det på midten av 80-tallet ble klart at kinoen skulle flytte ut av Folketeateret, startet organisasjonen arbeidet med å overta bygget. Bystyret i Stavanger stemte i 1986 ned et forslag om å gjøre huset om til studenthus, noe som førte til at studentene okkuperte huset med et kulturelt arrangement og paneldebatt. 19. oktober 1987 skrev studentersamfunnet under en 10-årig leieavtale med eierne.  Studentersamfunnet tok offisielt over huset 1. januar 1988 og åpnet dørene 17. mars samme år. Samtidig ble studentersamfunnet registrert som stiftelse og endret navnet til Stiftelsen Studentersamfunnet Stavanger.

Eksterne lenker 
 Folkens hjemmesider

Studentforeninger i Norge
Konsertlokaler i Norge
Kultur i Stavanger
Etableringer i 1988
Phill Lewis

Phill Lewis (født 16. februar 1968) er en amerikansk filmskuespiller som først ble kjent etter å ha spilt en episode i TV-Serien Hill Street Blues som rollefiguren «Parker».

Hans første gjennombrudd som skuespiller var hovedrollen i en den kortlivete situasjonskomedien Teech. TV-serien ble dog lagt ned etter kun fire episoder da Lewis ble arrestert for drap med motorkjøretøy og fyllekjøring.

I henhold til Jet Magazine for 8. februar 1993 ble Lewis dømt og satt i fengsel for fire år for fyllekjøring og drap med motorkjøretøy på 21 år gammel kvinne, men dommeren i Maryland utsatte alle år unntatt ett av dommen på grunn av god oppførsel etter bilulykken. Lewis jobbet deretter i fengselets teatergruppe og måtte senere ha to år med overoppsyn og beordret til å tjenestegjøre 350 timer med samfunnstjeneste.

Per 2008 er han en av stjernene i fjernsynskanalen Disney Channel med deres TV-show The Suite Life of Zack and Cody hvor han spiller direktøren av Tipton Hotel, «Mr. Moseby». Her spiller han med Cole og Dylan Sprouse. Han har også hatt en mindre rolle i Disney Channels TV-show That's So Raven.

Personlig liv 
Lewis har fire døtre og tre sønner, og i tillegg en adoptert datter. Han er sønn av tidligere amerikanske ambassadør Delano Lewis. Han ble født i Uganda i 1968 i løpet av hans fars opphold som assosiert direktør for Peace Corps' avdeling i Nigeria og Uganda.

Scrubs 

Phill er også en av legene i situasjonskomedien Scrubs.

Referanser

Eksterne lenker 
 

Skuespillere fra USA
Personer etter føde- eller oppvekststed i Uganda
Bodø bystyre 1999–2003

Denne listen inneholder representantene i Bodø bystyre slik det var i 2002, dette gjør at det kan være avvik i forhold til permisjoner, fritak og partiskifter fra valget.

Representanter 

Arbeiderpartiet (17 repr) 
Odd-Tore Fygle
Eivind Undrum Jacobsen
Mari-Ann Eggen
Tone Magnussen
Øivind Mathisen
Erling Carlsen
Signe Hermann Rasmussen
Hugo Jensen
Anne-Grethe Aune
Einar Lier Madsen
Knut Ilstad
Britt Solvik
Rebecca Thuv Mathisen
Siri Vasshaug
Gunn Evy Savstad
Marit Skov
Evy Anne Jeremiassen

Fremskrittspartiet (4 repr)
Øystein Gudbrandsen Wik
Aslaug Johannessen
Ragnar Johnsen
Odd Paulsen

Høyre (12 repr)
Oddleif Olavsen
Vigdis Berntsen Zeddemann
Solgull Klette
Jan Harry Teigland
Jan Kåre Moen
Eva Leivseth
Geir Bjørnvik
Runar Henriksen
Odd Emil Ingebrigtsen
Jan Braastad
Johan Bakke
Ellen Belsom

Venstre (1 repr)
Guttorm Holm

Sosialistisk Venstreparti (5 repr) 
Marte Helness
Lisbeth Østerud Glanfield
Kyrre Didriksen
Odd Willy Hansen
Knut Harald Strand

Kristelig Folkeparti (4 repr)
Oddbjørn Hanssen
Sidsel Eivik Madland
Arve Knutsen
Geir Nordkil

Rød Valgallianse (2 repr) 
Ebba Engan
Stig Nygård

Senterpartiet (2 repr)
Jon Albert Alstad
Jon Øyvind Odland

Komitéledere 
Marthe Helness, Oppvekts og kultur
Jon Øyvind Odland, Plan, næring og miljø
Øyvind Mathisen, Helse og sosial
Einar Lier Madsen, Administrasjonsutvalget

Fotnoter

Se også 
Politikk i Bodø

Kilder 
Bodø kommunes årsmelding 2002

Politikk i Bodø
Noman Mubashir

Noman Mubashir (født 1974 på Lørenskog) er en norsk programleder i NRK. 

Noman Mubashir begynte sin karriere som reporter for Migrapolis på NRK og fortsatte etter hvert som nyhetsanker for Østlandssendingen i NRK. Han har gitt ut fire bøker. Hans første utgivelse var Mitt liv som Ola Noman, hvor han forteller på en humoristisk måte hvordan det var å vokse opp som barn av pakistanske innvandrere på Lørenskog. Hans andre bok var En Noman i Pakistan som er reisebrev fra Pakistan, basert på  hans NRK-serie med samme navn. Han har også gitt ut kokeboka Yum Yum med Noman og romanen Oslostaner som blant annet handler om muslimske ekstremister.

Mubashir var den første norske muslim som har ledet lørdagsunderholdningen i NRK, da han ledet Sommeråpent 30. juli 2005. Han har siden jobbet som reporter for Frokost-TV, vært programleder for Drømmerollen og for matprogrammet Yum yum på NRK. Han har også ledet livssynsserien Oh My God og reiseserien Hva har du i bagasjen (foreløpig to sesonger) hvor han tar med norske kjendiser til et sted i verden hvor de har sine røtter. I sesong en fant NRK supermodell Vendela Kirsebom sin tyrkiske pappa.

Mubashir har også hatt en av hovedrollene i Nationaltheatrets Kvinnen fra det indiske hav – Bollywood Ibsen i 2006. I 2008 ble han tildelt Seerprisen fra Riksmålsforbundet. 

Mubashir har jobbet for å øke aksepten for muslimer i Norge. Han tilhører den islamske ahmadiyyabevegelsen.

I 2011 deltok han i sesong 7 av TV2-programmet Skal vi danse, der han konkurrerte sammen med den profesjonelle danseren Nadya Khamitskaya. Han røk ut i programmet 22. oktober 2011 etter sin fjerde danseduell, denne gangen mot fotballspilleren Lars Bohinen og hans dansepartner Alexandra Kakurina.

Mubashir er også kjent for sin klesstil. Han har flere ganger blitt kåret til Norges best kledde mann av VG og Se og Hør.

Referanser

Kilder 
 Ny programleder i Kulturnytt

NRK-journalister
Nordmenn av pakistansk opphav
Skal vi danse-deltakere
Personer fra Lørenskog kommune
TV-prisen
Norske journalister
Itaguaí

Itaguaí er en by og kommune i delstaten Rio de Janeiro i sørøstregionen av Brasil. Byen ble grunnlagt i 1688. Kommunen har en befolkning på 93 662 (2005) og dekker et areal på 272 km². Kommunen grenser til nabokommunene Mangaratiba, Paracambi, Piraí, Rio Claro, Rio de Janeiro og Seropédica.

Itaguaí ligger om lag 75 km vest for Rio de Janeiro by, ved Sepetiba-bukta. Byen har en havn som ble åpnet i 1982. Et viktig eksportprodukt er alumina.

Galleri

Referanser

Eksterne lenker 
 
 http://www.jornalatual.com.br/

Kommuner i Rio de Janeiro
Bosetninger etablert i 1818
1818 i Sør-Amerika
Rally Norway 2007

Rally Norway 2007, var tredje runde i 2007-sesongen for World Rally Championship og ble arrangert fra 16. februar til 18. februar 2007.

Fartsprøver
Fartsprøvene (SS) 1-8 ble utført fredag, 9-14 på lørdag og 15-18 på søndag

Sammenlagtresultater
De ti beste:

Norway 2007
Motorsport i Norge
Sportsarrangementer i Hedmark
Sport i Hamar
Sport i Norge i 2007
VM i Norge arrangert av FIA
Hermann Buhl

Hermann Buhl (født 21. september 1924 i Innsbruck i Østerrike, død 27. juni 1957 i Chogolisa i Pakistan) var en østerriksk alpinklatrer.

Klatrekarriere 
Buhl er førstebestiger av Nanga Parbat (8125 m) i 1953 og Broad Peak (8047 m) i 1957, og står alene med Kurt Diemberger om å ha to førstebestigninger av fjell over 8000 meter.

Buhls prestasjoner på Nanga Parbat er den eneste førstebestigning av en 8000-meter som er gjort alene og uten kunstig oksygentilførsel. På grunn av dårlig vær og flere ulykker underveis beordret ekspedisjonslederen rettrett, men toppgruppa ignorerte ordren. Tilslutt var det bare den egenrådige Buhl som fortsatte. Han nådde toppen kl 19., og siden mat og utstyr var blitt med de returnerende deltakerne, måtte han tilbringe natta på 8000 meters høyde, stående, uten sovepose, uten telt og bare med en tynn genser som beskyttelse mot kulda. Da han morgenen etter ankom leir IV, hadde den 29 år gamle Buhl fått en gammel manns ansikt.

Få uker etter at Buhl var med på førstebestigningen av Broad Peak i 1957, forsøkte han og Diemberger seg på Chogolisa (7654 m), men ikke langt under toppen tvang dårlig vær dem til å gjøre vendereis. På omtrent 7300 m brast en snøskavl under Buhl, og han falt ned nordveggen. Liket er aldri funnet.

Verk 
 Achttausend drüber und drunter. Nymphenburger Verlag, München 1954 (kom i mange opplag)

Litteratur 
 Karl Herrligkoffer: Nanga Parbat 1953. Verlag Neues Leben, Berlin 1954.
 Marcus Schmuck: Broad Peak 8047 m. Meine Bergfahrten mit Hermann Buhl. Das Bergland-Buch, Stuttgart 1958.
 Horst Höfler, Reinhold Messner (red.): Am Rande des Möglichen.  AS Verlag, Zürich 2003, ISBN 3-905111-88-8.
 Jochen Hemmleb: Broad Peak «Traum und Alptraum» Auf den Spuren von Hermann Buhls letzter Expedition. Verlag Tyrolia, Insbruck 2008, ISBN 978-3-7022-2811-8.
 Richard Sale: Broad Peak. Carreg, Ross-on-Wye 2007, ISBN 978-0-9538631-5-0.
 Ralf Peter Märtin: «Der letzte Berg», Zeit online 29. juni 2000
 Michael Ott:  «Sein letzter Alleingang. Hermann Buhls Verschwinden im Himalaya»“, Süddeutsche Zeitung 19. mai 2010

Referanser og noter

Eksterne lenker 
 
 
 Gerhard Schirmer: Hermann Buhl. Der König der Berge, bergnews.com
 Markus Kronthaler: Bestigninghistorien til Nanga Parbat, weltderberge.com
 Side dedisert Hermann Buhls minne, biografi, bibliografi, fotogalleri etc

Østerrikske fjellklatrere
Personer fra Innsbruck
Fødsler i 1924
Dødsfall i 1957
Bodø bystyre 2003–2007

I kommunevalget 2003 ble antall representanter redusert fra 47 representanter til 39.  Fra 1. januar 2005 fikk bystyret to representanter til som et resultat av kommunesammenslåingen med Skjerstad. Ved neste valg vil bystyret igjen gå ned til 39 medlemmer.

Bodø Bystyre 2003 - 2007 

Bodø Arbeiderparti (14 representanter)

Bodø Høyre (7 representanter)

Bodø Fremskrittsparti (6 representanter):

Bodø Sosialistisk Venstreparti (6 representanter):

Bodø Senterparti (3 representanter):

Bodø Kristelig Folkeparti (2 representanter):

Bodø Rød Valgallianse (2 representanter):

Bodø Venstre (1 representant):

Se også 
Politikk i Bodø

Politikk i Bodø
Kommunestyre- og fylkestingsvalget 2003